ठाकुर सर साहित्यमा पनि उत्तिकै रुचि राख्नुहुन्थ्यो । उहाँको साहित्यिक नाम थियो 'छाँगा' । उहाँ ठाकुरप्रसाद अधिकारी भन्दा पनि ठाकुरप्रसाद 'छाँगा' नामले बढी परिचित हुनुहुन्थ्यो । उहाँले यस भौतिक दुनियाँबाट बिदा लिनुभन्दा लगभग एक महिना अघिमात्र 'बेलाको बोली' नामक कविता संग्रह प्रकाशन गर्नुभएको थियो ।२०२२ सालमा कास्कीको हंसपुरमा आयोजित साहित्यिक भेला उहाँले लेख्नुभएको 'लौरो' शीर्षकको कविताले वाहवाही बटुलेको चर्चा अहिले पनि सुन्न पाइन्छ ।
